टीवी सीरियल नुक्कड़ में खोपड़ी के किरदार से मशहूर हुए, सलमान-शाहिद के साथ फिल्में कीं
Bollywood Actor Sameer Khakhar Passed Away At 71.फेमस टीवी शो नुक्कड़ में अपने किरदार सभी को हंसाने-गुदगुदाने वाले एक्टर समीर खाखर का निधन हो गया है। बुधवार की सुबह 4 बजे उन्होंने दुनिया को अलविदा कह दिया
फेमस टीवी शो नुक्कड़ में अपने किरदार 'खोपड़ी' से सभी को हंसाने-गुदगुदाने वाले एक्टर समीर खाखर का मुंबई में निधन हो गया है। 71 साल के समीर लंबे समय से सांस और कई अन्य बीमारियों से जूझ रहे थे। सांस लेने में दिक्कत के चलते ही उन्हें मंगलवार को बोरीवली के एमएम अस्पताल में भर्ती कराया गया था, जहां उन्होंने सुबह करीब 4:30 बजे दुनिया को अलविदा कह दिया।
समीर आखिरी बार शाहिद कपूर और विजय सेतुपति स्टारर वेब सीरीज फर्जी में नजर आए थे, जिसमें उन्होंने सनी के दोस्त के पिता का किरदार निभाया था। इसके अलावा गोविंदा की फिल्म राजा बाबू, सलमान खान की फिल्म जय हो और परिणीति चोपड़ा-सिद्धार्थ मल्होत्रा की फिल्म हंसी तो फंसी उनकी फेमस फिल्मों में शामिल हैं।
मंगलवार को सांस लेने में तकलीफ के बाद अस्पताल में भर्ती किया गया
उनके भाई गणेश खाखर ने बताया कि कल से उन्हें सांस लेने में तकलीफ हो रही थी। बाद में वे बेहोश हो गए। तब हमने डॉक्टर को बुलाया, जिसने हमें सलाह दी कि समीर को अस्पताल में भर्ती कर दिया जाए।
हम उन्हें लेकर एमएम हॉस्टिपल गए। वहां उन्हें ICU में भर्ती किया गया। बेहोशी की हालत में ही उन्हें मल्टिपल ऑर्गन फेलियर हो गया और वे सुबह करीब 4:30 बजे चल बसे। सुबह करीब 10:30 बजे बोरीवली के बाभई नाका श्मशान घाट में उनका अंतिम संस्कार किया गया।
मराठा मंदिर के बाहर सिगरेट पीते हुए देखकर मिला नुक्कड़ में रोल
समीर खाखर टीवी सीरियल नुक्कड़ के किरदार खोपड़ी से फेमस हुए थे। ये सीरियल दूरदर्शन पर 1986-87 में टेलीकास्ट किया गया था। सीरियल कुंदन शाह और सईद अख्तर मिर्जा ने डायरेक्ट किया था। खोपड़ी का रोल उन्हें कैसे मिला ये बड़ा दिलचस्प किस्सा है।
समीर उन दिनों एक्टर अमजद खान के साथ 'फुर फुर करती आई चिड़िया' नाम का एक नाटक कर रहे थे। इस दौरान समीर के एक दोस्त ने उनसे कहा था कि एक बड़ा शो बन रहा और उसके मेकर्स तुमसे मिलता चाहते हैं, तुम कल मराठा मंदिर पहुंच जाना, यहां पर मैं तुम्हें सईद मिर्जा से मिलवा दूंगा। दोस्त की सलाह पर समीर अगले दिन वहां पहुंच गए।
काफी देर इंतजार करने के बावजूद वहां कोई नहीं आया। तब समीर पास की एक दुकान से सिगरेट खरीदकर फूंकने लगे। इत्तेफाक से तभी वहां कुंदन शाह पहुंच गए। उन्होंने समीर से पूछा कि वो यहां क्या करने आए हैं, तो इस पर उन्होंने सारी बात बता दी।
मराठा मंदिर के पास ही कुंदन के पहचान के मिर्जा भाइयों का घर था, जहां समीर के कई टेस्ट हुए और आखिरकार उन्हें इस रोल के लिए फाइनल कर लिया गया। समीर ने एक इंटरव्यू के दौरान बताया था कि पहले उनका किरदार बस 2- 3 एपिसोड का ही होने वाला था, लेकिन खोपड़ी के किरदार को मिले बेहतरीन रिस्पॉन्स को देखते हुए मेकर्स ने उन्हें आखिर तक रखने का फैसला कर लिया।
फिल्म जवाब से की थी करियर की शुरुआत
समीर ने अपने करियर की शुरुआत 1987 में आई फिल्म जवाब हम देंगे से की थी। इसके बाद उन्होंने अपने करियर में मेरा शिकार, शहंशाह, गुरु, नफरत की आंधी, परिंदा जैसी कई बेहतरीन फिल्मों में काम किया। छोटे पर्दे पर समीर ने मनोरंजन, सर्कस, नया नुक्कड़, श्रीमान-श्रीमती और अदालत जैसे टीवी शोज में नजर आए।
ये खबरें भी पढ़ें...
पंचतत्व में विलीन हुए सतीश कौशिक:अंतिम यात्रा में शव के पास बैठे रोते रहे अनुपम खेर
अभिनेता और डायरेक्टर सतीश कौशिक का 8 मार्च की रात 1:30 बजे दिल्ली में निधन हो गया। वे 66 साल के थे। वे दिल्ली में होली के कार्यक्रम में शामिल होने गए थे। इसका वीडियो भी सामने आया है। अचानक मौत को देखते हुए दिल्ली के दीनदयाल अस्पताल में उनके शव का पोस्टमॉर्टम कराया गया। पोस्टमॉर्टम रिपोर्ट में मौत की वजह कार्डियक अरेस्ट बताई गई।​​​​​​​ पूरी खबर पढ़ें...
77 साल की उम्र में दिग्गज अभिनेता विक्रम गोखले का निधन: 'हम दिल दे चुके सनम' में ऐश्वर्या के पिता के रोल में नजर आए थे
पिछले साल 26 नवंबर को दिग्गज एक्टर विक्रम गोखले का 77 साल की उम्र में निधन हो गया था। उन्होंने पुणे के दीनानाथ मंगेशकर अस्पताल में अंतिम सांस ली थी। वे 18 दिन तक हॉस्पिटलाइज रहे। उनकी हालत बुधवार से ही नाजुक बनी हुई थी और वह वेंटिलेटर सपोर्ट पर थे। इस दौरान उनकी मौत की अफवाह भी उड़ी, जिसका परिवार ने खंडन किया था। पूरी खबर यहां पढ़ें...
एक्ट्रेस तबस्सुम का 78 साल की उम्र में निधन:बेटे से कहा था- अंतिम संस्कार के बाद मौत की खबर देना
पिछले साल नवंबर में ही लीजेंड्री बॉलीवुड एक्ट्रेस तबस्सुम का 78 साल की उम्र में निधन हो गया था। उनके बेटे होशांग गोविल ने मीडिया को बताया कि 18 नवंबर की शाम को तबस्सुम ने आखिरी सांस ली। लेकिन उनकी इच्छा थी कि अंतिम संस्कार के बाद ही यह खबर लोगों को दी जाए, इसलिए यह जानकारी बाद में दी गई। पढ़ें पूरी खबर..